Document ID: 31996D0564

ΑΠΟΦΑΣΗ ΤΗΣ ΕΠΙΤΡΟΠΗΣ της 11ης Σεπτεμβρίου 1996 με την οποία επιτρέπεται στην Αυστρία να μη λαμβάνει υπόψη ορισμένες κατηγορίες δραστηριοτήτων και να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από το φόρο προστιθέμενης αξίας (ΦΠΑ) (Το κείμενο στη γερμανική γλώσσα είναι το μόνο αυθεντικό) (96/564/Ευρατόμ, ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη συνθήκη για την ίδρυση της Ευρωπαϊκής Κοινότητας Ατομικής Ενέργειας,
τον κανονισμό (ΕΟΚ, Ευρατόμ) αριθ. 1553/89 του Συμβουλίου, της 29ης Μαΐου 1989, για το ομοιόμορφο οριστικό καθεστώς είσπραξης των ιδίων πόρων που προέρχονται από το φόρο προστιθέμενης αξίας (1), και ιδίως το άρθρο 13,
Εκτιμώντας:
ότι, κατ' εφαρμογή του άρθρου 28 παράγραφος 3 της έκτης οδηγίας 77/388/ΕΟΚ του Συμβουλίου, της 17ης Μαΐου 1977, για την εναρμόνιση των νομοθεσιών των κρατών μελών σχετικά με τους φόρους επί του κύκλου εργασιών - κοινό σύστημα φόρου προστιθέμενης αξίας: ενιαία φορολογική βάση (2), που στο εξής ονομάζεται «έκτη οδηγία», τα κράτη μέλη μπορούν να συνεχίσουν να απαλλάσσουν ή να φορολογούν ορισμένες δραστηριότητες και ότι οι δραστηριότητες αυτές πρέπει να λαμβάνονται υπόψη κατά τον καθορισμό της βάσης των πόρων ΦΠΑ 7
ότι, για την εφαρμογή των διατάξεων του άρθρου 28 παράγραφος 3 της έκτης οδηγίας, η παράγραφος 2 στοιχεία η) και θ) του παραρτήματος ΙΧ (φορολογία) της πράξης προσχώρησης της Δημοκρατίας της Αυστρίας στις Ευρωπαϊκές Κοινότητες (3) επιτρέπει στην Αυστρία να απαλλάσσει από το φόρο ορισμένες δραστηριότητες που παρατίθενται στα παραρτήματα Ε και ΣΤ της έκτης οδηγίας 7
ότι, δεδομένου ότι η Αυστρία δεν είναι σε θέση να προβεί σε ακριβή υπολογισμό της βάσης των ιδίων πόρων ΦΠΑ για την κατηγορία των δραστηριοτήτων που αναφέρεται στο παράρτημα ΣΤ σημείο 7 της έκτης οδηγίας και ότι ο υπολογισμός αυτός θα μπορούσε να προκαλέσει φόρτο διοικητικής εργασίας αδικαιολόγητο σε σχέση με τις επιπτώσεις των εν λόγω δραστηριοτήτων στη συνολική βάση των πόρων ΦΠΑ της Αυστρίας, πρέπει να επιτραπεί στην Αυστρία να μη λαμβάνει υπόψη τις δραστηριότητες αυτές κατά τον υπολογισμό της βάσης ΦΠΑ 7
ότι δεδομένου ότι η Αυστρία είναι σε θέση να προβεί σε υπολογισμό χρησιμοποιώντας κατά προσέγγιση εκτιμήσεις για τρεις κατηγορίες δραστηριοτήτων που απαριθμούνται στα παραρτήματα Ε και ΣΤ της έκτης οδηγίας, πρέπει, συνεπώς, να της επιτραπεί να υπολογίζει τη βάση ΦΠΑ χρησιμοποιώντας κατά προσέγγιση εκτιμήσεις 7
ότι η συμβουλευτική επιτροπή ιδίων πόρων ενέκρινε την έκθεση η οποία περιλαμβάνει τις γνώμες των μελών της σχετικά με την παρούσα απόφαση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Για τον υπολογισμό της βάσης των ιδίων πόρων που προέρχονται από τον ΦΠΑ από την 1η Ιανουαρίου 1995, επιτρέπεται στην Αυστρία, σύμφωνα με την πρώτη περίπτωση του άρθρου 6 παράγραφος 3 του κανονισμού (ΕΟΚ, Ευρατόμ) αριθ. 1553/89, να μη λαμβάνει υπόψη την ακόλουθη κατηγορία δραστηριοτήτων που παρατίθεται στο παράρτημα ΣΤ της έκτης οδηγίας:
- εργασίες πραγματοποιούμενες από τυφλούς ή εργαστήρια τυφλών, υπό την προϋπόθεση ότι οι απαλλαγές αυτές δεν δημιουργούν σημαντική στρέβλωση του ανταγωνισμού (παράρτημα ΣΤ πρώην σημείο 7).
Άρθρο 2
Για τον υπολογισμό της βάσης των ιδίων πόρων που προέρχονται από τον ΦΠΑ από την 1η Ιανουαρίου 1995, επιτρέπεται στην Αυστρία να χρησιμοποιεί κατά προσέγγιση εκτιμήσεις για τις ακόλουθες κατηγορίες δραστηριοτήτων που παρατίθενται στα παραρτήματα Ε και ΣΤ της έκτης οδηγίας:
1. παροχές υπηρεσιών οι οποίες πραγματοποιούνται από τους οδοντοτεχνίτες στο πλαίσιο τους επαγγέλματός τους, καθώς και παραδόσεις ειδών οδοντικής προθετικής που πραγματοποιούνται από τους οδοντιάτρους και τους οδοντοτεχνίτες στους αυστριακούς οργανισμούς κοινωνικής ασφάλισης (παράρτημα Ε πρώην σημείο 2) 7
2. υπηρεσίες τηλεπικοινωνιών που παρέχονται από δημόσιες ταχυδρομικές υπηρεσίες (παράρτημα ΣΤ πρώην σημείο 5) 7
3. παραδόσεις κτιρίων και του συνεχόμενου εδάφους που περιγράφονται στο άρθρο 4 παράγραφος 3 της έκτης οδηγίας (παράρτημα ΣΤ πρώην σημείο 16).
Άρθρο 3
Η απόφαση αυτή απευθύνεται στη Δημοκρατίας της Αυστρίας.
Βρυξέλλες, 11 Σεπτεμβρίου 1996.

Labels: 2
18
15